नपाध्यक्ष जी! सर्दी बहुत है और शहर में कहीं अलाव नहीं जले
शहर के सार्वजनिक स्थानों पर अलाव जलाने के लिए राष्ट्र भक्त युवा मंडल ने दिया ज्ञापन
भास्कर संवाददाता | श्योपुर
नगरपालिका अध्यक्ष जी, हाड़ कंपकंपा देंने वाली ठंड का दौर चल रहा है, लेकिन शहर मेें एक भी सार्वजनिक स्थान पर अलाव नहीं जल रहे हैं। यह बात सोमवार को नपाध्यक्ष दौलतराम गुप्ता से राष्ट्र भक्त युवा संगठन के कार्यकर्ताओं ने कही।
राष्ट्र भक्त युवा संगठन के कार्यकर्ता विवेक भारद्वाज के नेतृत्व में नपाध्यक्ष दौलतराम गुप्ता से मिलने पहुंचे। इस दौरान कार्यकर्ताओं ने नपाध्यक्ष को बताया कि कड़कड़ाती ठंड में शहर में एक भी जगह पर सार्वजनिक अलाव नहीं जलाया जा रहा है। जबकि पूर्व में नवंबर माह के अंतिम सप्ताह में ही अलाव जलने की व्यवस्था हो जाया करती थी। उन्होंने बताया कि अलाव नहीं जलने से शहर की सड़कों पर घूमने वाले बेसहारा लोग ठिठुरने पर मजबूर है। नपाध्यक्ष को कार्यकर्ताओं ने तीन दिन में अलाव नहीं जलने पर आंदोलन की चेतावनी दी है। ज्ञापन सौंपने वालों में अमन शर्मा, रवि सेन, अंशु अग्रवाल, नीरज राजपूत, भानूप्रताप मंगल, मनोज शर्मा, संजय मंगल, नरेश अग्रवाल, ओमप्रकाश वैष्णव आदि मौजूद थे।
तेज सर्दी में अलाव न जलने से परेशान होते लोग।
hin_Deva hin_Deva san_Deva hin_Deva hin_Deva hin_Deva